
EXPUNERE DE MOTIVE
1.	CONTEXTUL RECOMANDĂRII
•	Motivele și obiectivele recomandării
Prin comunicarea G/SECRET/55 din 19 martie 2026, Regatul Unit a notificat membrilor OMC intenția sa de a-și modifica concesiile tarifare la import, astfel cum sunt în prezent obligatorii pentru Regatul Unit pentru toate produsele siderurgice încadrate între codurile SA 72.06 și SA 73.07, prin creșterea actualei taxe obligatorii de la zero la 50 % ad valorem, în conformitate cu procedura prevăzută la articolul XXVIII alineatul (5) din Acordul general pentru tarife și comerț 1994 (GATT 1994). Obligațiile actuale care se modifică sunt detaliate în lista XIX – Regatul Unit și în addendumurile ulterioare la aceasta. Această listă nu este încă în vigoare în mod oficial, dar reflectă angajamentele tarifare pe care le are de fapt Regatul Unit. 
În același timp, Regatul Unit a indicat că este pregătit să negocieze și să se consulte cu membrii în cauză (și anume furnizori importanți, furnizori principali și titulari de drepturi de negociere inițială pentru liniile tarifare în cauză) în temeiul articolului XXVIII din GATT 1994. În acest scop, Regatul Unit a prezentat statistici privind importurile în funcție de țara de origine, care acoperă ultimii trei ani pentru care sunt disponibile date. 
În conformitate cu articolul XXVIII din GATT 1994, în calitate de membru al OMC cu interes de furnizor principal și furnizor important pentru majoritatea liniilor tarifare vizate de modificarea propusă a concesiilor Regatului Unit, UE are dreptul de a negocia cu Regatul Unit cu privire la această modificare propusă, inclusiv, eventual, cu privire la o compensație adecvată, pentru a menține un nivel general de concesii care să nu fie mai puțin favorabil schimburilor comerciale decât înainte de modificarea avută în vedere de Regatul Unit.
În conformitate cu procedurile de negociere de la articolul XXVIII adoptate de Consiliul GATT la 10 noiembrie 1980[footnoteRef:1], UE a prezentat, la 16 iunie 2026, o declarație de interes în calitate de membru care deține un interes de furnizor principal și furnizor important pentru 373 de poziții tarifare din totalul de 388.  [1: 	Orientările adoptate la 10 noiembrie 1980, documentele GATT C/113 și C/113/Corr.1, GATT BISD 27S/26-28.] 

Obiectivul prezentei propuneri este de a obține din partea Consiliului autorizarea Comisiei de a deschide negocieri în temeiul articolului XXVIII din GATT 1994 cu Regatul Unit cu privire la această modificare și, eventual, de a conveni asupra unei compensații adecvate pentru UE în urma deciziei Regatului Unit de a retrage anumite concesii tarifare pentru oțel și produse siderurgice din lista de concesii XIX – Regatul Unit.
Prezenta propunere nu aduce atingere Recomandării Comisiei din 29 iulie 2015 [COM (2015) 369 final] de autorizare a deschiderii negocierilor în temeiul articolului XXIV alineatul (6) și/sau al articolului XXVIII din GATT 1994 cu membrii OMC pentru modificarea concesiilor lor tarifare.
•	Coerența cu dispozițiile existente în domeniul de politică vizat
Recomandarea este în concordanță cu politica comercială comună a UE și cu normele Organizației Mondiale a Comerțului.
•	Coerența cu alte politici ale Uniunii
Recomandarea este coerentă cu alte domenii ale acțiunii externe a UE. 
2.	TEMEI JURIDIC, SUBSIDIARITATE ȘI PROPORȚIONALITATE
[bookmark: _Toc216446635]•	Temeiul juridic material
[bookmark: _Hlk235106135]Comisia nu indică temeiul juridic material atunci când recomandă Consiliului să adopte o decizie de autorizare a negocierilor privind un acord internațional. Prin urmare, articolul 218 alineatul (3) și alineatul (4) trebuie să fie indicat ca temei juridic al prezentei propuneri.
[bookmark: _Toc216446634]•	Temeiul juridic procedural
Articolul 218 alineatul (3) din TFUE prevede că, în cazul în care acordul avut în vedere nu se referă exclusiv sau în principal la politica externă și de securitate comună, Comisia trebuie să prezinte recomandări Consiliului. Consiliul trebuie să adopte o decizie de autorizare a începerii negocierilor și de numire a negociatorului Uniunii sau a șefului echipei de negociere a Uniunii. 
Articolul 218 alineatul (4) din TFUE prevede că Consiliul poate adresa directive de negociere negociatorului și poate desemna un comitet special pentru a se consulta cu negociatorul.
Comisia recomandă deschiderea negocierilor între Uniunea Europeană și Regatul Unit în vederea unui acord internațional, în temeiul articolului XXVIII din Acordul general pentru tarife și comerț 1994, referitor la modificarea concesiilor tarifare OMC la import pentru oțel și produse siderurgice astfel cum sunt în prezent obligatorii pentru Regatul Unit. Comisia trebuie să fie desemnată negociator.
Temeiul juridic procedural al deciziei propuse de autorizare a începerii negocierilor pentru acordul avut în vedere este articolul 218 alineatele (3) și (4) din TFUE.
[bookmark: _Toc216446636]•	Alegerea negociatorului
Dat fiind faptul că acordul preconizat vizează exclusiv alte aspecte decât politica externă și de securitate comună, Comisia trebuie desemnată drept negociator în temeiul articolului 218 alineatul (3) din TFUE.
•	Competența Uniunii
Negocierile în temeiul articolului XXVIII din GATT se referă la chestiuni care țin de politica comercială. Politica comercială comună este menționată printre domeniile care sunt de competența exclusivă a Uniunii la articolul 3 din TFUE.
[bookmark: _Toc216446637]•	Subsidiaritatea (în cazul competențelor neexclusive) 
În conformitate cu articolul 5 alineatul (3) din TUE, principiul subsidiarității nu se aplică în domeniile care sunt de competența exclusivă a UE, iar politica comercială comună este unul dintre acestea. 
[bookmark: _Toc216446638]•	Proporționalitatea
Prezenta recomandare propune Consiliului să autorizeze Comisia să deschidă negocieri cu Regatul Unit, în numele UE, în temeiul articolului XXVIII din GATT 1994. Regatul Unit a notificat membrilor OMC intenția de a negocia în temeiul articolului XXVIII din GATT 1994 în vederea modificării concesiilor sale tarifare la import, astfel cum sunt în prezent obligatorii pentru Regatul Unit și se regăsesc în lista sa de concesii XIX pentru toate produsele siderurgice încadrate între codurile SA 72.06 și SA 73.07, prin creșterea taxei actuale obligatorii la 50 % ad valorem. În conformitate cu normele OMC, UE, în calitate de membru al OMC care are drepturi de negociere și consultare pentru 373 de linii tarifare, are dreptul de a negocia cu Regatul Unit o compensație adecvată. Prin urmare, recomandarea propusă de Comisie este necesară având în vedere obiectivele stabilite mai sus și, de asemenea, în conformitate cu principiul proporționalității.
[bookmark: _Toc216446639]•	Alegerea instrumentului
Prezenta recomandare de decizie a Consiliului este prezentată în conformitate cu articolul 218 alineatele (3) și (4) din TFUE, care prevede adoptarea de către Consiliu a unei decizii de autorizare a începerii negocierilor și de numire a negociatorului Uniunii. De asemenea, Consiliul poate adresa directive de negociere negociatorului. Nu există un alt instrument juridic care ar putea fi folosit în scopul realizării obiectivului urmărit prin prezenta recomandare.
[bookmark: _Toc216446640]3.	REZULTATELE EVALUĂRILOR EX POST, ALE CONSULTĂRILOR CU PĂRȚILE INTERESATE ȘI ALE EVALUĂRILOR IMPACTULUI
[bookmark: _Toc216446641]•	Evaluările ex post/verificarea adecvării legislației existente
Nu se aplică.
[bookmark: _Toc216446642]•	Consultarea cu părțile interesate
Nu se aplică. În conformitate cu normele OMC, negocierile în temeiul articolului XXVIII din GATT 1994 trebuie să se desfășoare cu cea mai mare confidențialitate posibilă.
[bookmark: _Toc216446643]•	Obținerea și utilizarea cunoștințelor de specialitate
Nu se aplică.
[bookmark: _Toc216446644]•	Evaluarea impactului
Nu se aplică.
[bookmark: _Toc216446645]•	Adecvarea reglementărilor și simplificarea
Nu se aplică.
[bookmark: _Toc216446646]•	Drepturile fundamentale
Nu se aplică.
[bookmark: _Toc216446647]4.	IMPLICAȚII BUGETARE
Nu se aplică.
[bookmark: _Toc216446648]5.	ALTE ELEMENTE
[bookmark: _Toc216446649]•	Planurile de punere în aplicare și măsurile de monitorizare, evaluare și raportare
Nu se aplică.
[bookmark: _Toc216446650]•	Documentele explicative (în cazul directivelor)
Nu se aplică.
[bookmark: _Toc216446651]•	Explicație detaliată cu privire la dispozițiile specifice ale recomandării
Nu se aplică.

Recomandare de
DECIZIE A CONSILIULUI
de autorizare a deschiderii de negocieri privind un acord între Uniunea Europeană și Regatul Unit în temeiul articolului XXVIII din Acordul general pentru tarife și comerț 1994 referitor la modificarea concesiilor sale tarifare OMC la import pentru oțel și produse siderurgice
CONSILIUL UNIUNII EUROPENE,
având în vedere Tratatul privind funcționarea Uniunii Europene, în special articolul 207 alineatul (4), coroborat cu articolul 218 alineatele (3) și (4), 
având în vedere recomandarea Comisiei Europene,
întrucât:
(1)	Regatul Unit a notificat membrilor Organizației Mondiale a Comerțului („OMC”) la 19 martie 2026 intenția de a începe negocieri în temeiul articolului XXVIII din Acordul general pentru tarife și comerț 1994 („GATT 1994”) în vederea modificării concesiilor sale tarifare la import, astfel cum sunt în prezent obligatorii pentru Regatul Unit și se regăsesc în lista sa de concesii XIX pentru toate produsele siderurgice încadrate între codurile SA 72.06 și SA 73.07, prin creșterea taxei actuale obligatorii la 50 % ad valorem, în conformitate cu procedura prevăzută la articolul XXVIII alineatul (5) din GATT 1994.
(2)	La 16 iunie 2026, Uniunea a comunicat Regatului Unit declarația sa de interes ca membru al OMC care deține un interes de furnizor principal și furnizor important pentru 373 de linii tarifare, în ceea ce privește concesiile care fac obiectul negocierilor și consultărilor în temeiul articolului XXVIII din GATT 1994.
(3)	Prin urmare, Comisia trebuie să fie autorizată să deschidă negocieri în temeiul articolului XXVIII din GATT 1994 cu Regatul Unit pentru a conveni asupra modificării, inclusiv asupra unei compensații adecvate pentru Uniune ca urmare a deciziei Regatului Unit de a modifica anumite concesii tarifare pentru toate produsele siderurgice încadrate între pozițiile SA 72.06 și SA 73.07 din lista de concesii XIX,
ADOPTĂ PREZENTA DECIZIE: 
[bookmark: _Hlk215132991][bookmark: _Hlk215132962]Articolul 1
Comisia este autorizată să negocieze în numele Uniunii un acord cu Regatul Unit în temeiul articolului XXVIII din GATT 1994 o compensație adecvată ca urmare a deciziei Regatului Unit de a-și modifica concesiile tarifare la import, astfel cum sunt în prezent obligatorii pentru Regatul Unit și se regăsesc în lista sa de concesii XIX pentru toate produsele siderurgice încadrate între pozițiile SA 72.06 și SA 73.07, prin creșterea taxei actuale obligatorii la 50 % ad valorem.
[bookmark: _Hlk215133098]Articolul 2
Comisia este desemnată negociator al Uniunii.
Articolul 3
Directivele de negociere prevăzute în addendumul la prezenta decizie se adresează Comisiei.
Articolul 4
Negocierile se desfășoară în consultare cu Comitetul pentru politică comercială.
Articolul 5
Prezenta decizie se adresează Comisiei.
Adoptată la Bruxelles,
	Pentru Consiliu,
	Președintele

